SET เช้าพุ่ง 15 จุด เทคนิเคิลรีบาวด์ รับแรงซื้อกลับหุ้นบิ๊กแคปหลังร่วงหนัก  
SET เช้าพุ่ง 15 จุด เทคนิเคิลรีบาวด์ ตามตปท. รับแรงซื้อกลับหุ้นบิ๊กแคปหลังร่วงหนัก  

1 ธ.ค. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 12:12 น. อยู่ที่ 1,583.78 จุด เพิ่มขึ้น 15.09 จุด หรือ 0.96% สูงสุดที่ 1,585.30 จุด ต่ำสุดที่ 1,563.04 จุด มูลค่าการซื้อขาย 53.74 หมื่นล้านบาท
นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยเช้านี้ปรับตัวขึ้นกว่า 10 จุด หลังจากที่ปรับตัวลงไปมากแล้ว โดยนับตั้งแต่มีเรื่องไวรัสโควิดสายพันธุ์โอไมครอนออกมาดัชนี SET ก็ปรับตัวลงไปกว่า 80 จุดในช่วงเวลา 4 วันทำการ ซึ่งขณะนี้ก็รอเพียงความคืบหน้าของไวรัสโอไมครอน รวมถึงวัคซีนที่จะมาต้านเชื้อตัวนี้ด้วย
ส่วนเรื่องที่เฟดจะเร่งปรับลดโครงการซื้อพันธบัตรตามมาตรการผ่อนคลายเชิงปริมาณ (QE) ในเรื่องนี้มองว่าตลาดฯ ได้รับรู้ไปบางส่วนแล้ว
ทั้งนี้พร้อมให้แนวรับ 1,575 จุด ส่วนแนวต้าน 1,585-1,590 จุด